
     Հիմք ընդունելով «Պետական գույքի կառավարման մասին» օրենքի 30-րդ հոդվածի 1-ին մասի, «Պետական ոչ առևտրային կազմակերպությունների մասին» օրենքի 5-րդ հոդվածի 2-րդ մասի և Հայաստանի Հանրապետության կառավարության 2023 թվականի ապրիլի 21-ի թիվ 595-Ն որոշմամբ հաստատված N 1 հավելվածի 4-րդ կետի 1-ին ենթակետի պահանջները` Հայաստանի Հանրապետության կառավարությունը ո ր ո շ ու մ է.
1․ Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեի (այսուհետ՝ Կոմիտե) տնօրինության  Շիրակի մարզի Աշոցք համայնքի Կրասար գյուղի 1-ին փողոց 30 դպրոց հասցեում գտնվող «ՀՀ Շիրակի մարզի Կրասարի միջնակարգ դպրոց» պետական ոչ առևտրային կազմակերպությանը (գրանցման համար՝ 63․210․00113, այսուհետ՝ Կազմակերպություն անհատույց օգտագործման իրավունքով ամրացված 5,158,461․97 ՀՀ դրամ շուկայականին մոտարկված կադաստրային արժեքով 325.89 քառ․ մետր մակերեսով դպրոցի շենքը, ինչպես նաև դրա զբաղեցրած, օգտագործման ու սպասարկման համար հատկացված, սեփականություն հանդիսացող 0.03448 հա մակերեսով հողամասը և ընդհանուր համատեղ սեփականություն հանդիսացող 0.3443 հա մակերեսով հողամասը (05․08․2024 թվականի անշարժ գույքի նկատմամբ իրավունքների պետական գրանցման թիվ 05082024-08-0036 վկայական, այսուհետ՝ անշարժ գույք) հետ վերցնել  և երեք տարի ժամկետով անհատույց, օգտագործման իրավունքով տրամադրել Հայաստանի Հանրապետության Շիրակի մարզի Աշոցքի համայնքապետարանի աշխատակազմ համայնքային կառավարչական հիմնարկին` (գրանցման համար՝ 01Բ1082764, այսուհետ՝ Հիմնարկ) վերջինիս գործունեության իրականացման և Աշոցք համայնքի մշակութային կյանքի բարելավման նպատակով։
2․ Կոմիտեի նախագահին՝
1) սույն որոշումն ուժի մեջ մտնելուց հետո երկամսյա ժամկետում Կազմակերպության հետ կնքել 2013 թվականի օգոստոսի 20-ին կնքված ոչ բնակելի տարածքի անհատույց օգտագործման N 122/0013 պայմանագրում սույն որոշումից բխող փոփոխություններ կատարելու մասին համաձայնագիր (այսուհետ՝ համաձայնագիր), համաձայնագրում նախատեսելով, որ համաձայնագրի նոտարական վավերացման և համաձայնագրից ծագող գույքային իրավունքների պետական գրանցման ծախսերը ենթակա են իրականացման Կազմակերպության միջոցների հաշվին,
2) սույն կետի 1-ին ենթակետում նշված աշխատանքների ավարտից հետո, երկամսյա ժամկետում, Հիմնարկի հետ կնքել սույն որոշման 1-ին կետում նշված անշարժ գույքի անհատույց օգտագործման պայմանագիր (այսուհետ՝ Պայմանագիր)՝ դրանում նախատեսեկով, որ պայմանագրի նոտարական վավերացման և պայմանագրից ծագող գույքային իրավունքների պետական գրանցման ծախսերը ենթակա են իրականացման Հիմնարկի միջոցների հաշվին։ 

Հայաստանի Հանրապետության 
            վարչապետ                                                    Ն. Փաշինյան

